cyanic-selkie/wikianc huggingface dataset:
ক্রিস্তিয়ান পাবোন
২০১৩ সালে, পাবোন আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় ৪ বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৭ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। তিনি আর্জেন্টিনার হয়ে এপর্যন্ত ১টি ফিফা বিশ্বকাপে (২০১৮) অংশগ্রহণ করেছেন।
দলগতভাবে, পাবোন এপর্যন্ত ৫টি শিরোপা জয়লাভ করেছেন, যার সবগুলো তিনি বোকা জুনিয়র্সের হয়ে জয়লাভ করেছেন।
প্রারম্ভিক জীবন
ক্রিস্তিয়ান দাবিদ পাবোন ১৯৯৬ সালের ২১শে জানুয়ারি আর্জেন্টিনার কর্দোবায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ১১ই নভেম্বর তারিখে, মাত্র ২১ বছর ৯ মাস ২১ দিন বয়সে, ডান পায়ে ফুটবল খেলায় পারদর্শী পাবোন রাশিয়ার বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় এদুয়ার্দো সালভিয়োর বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২৬ নম্বর জার্সি পরিধান করে খেলেছেন। ম্যাচটি আর্জেন্টিনা ১–০ গোলের ব্যবধানে জয়লাভ করেছিল। আর্জেন্টিনার হয়ে অভিষেকের বছরে পাবোন সর্বমোট ২ ম্যাচে অংশগ্রহণ করেছেন।
পাবোন রাশিয়ায় অনুষ্ঠিত ২০১৮ ফিফা বিশ্বকাপের জন্য হোর্হে সাম্পাওলির অধীনে ঘোষিত আর্জেন্টিনা দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পান। ২০১৮ সালের ১৬ই জুন তারিখে, তিনি আইসল্যান্ডের বিরুদ্ধে গ্রুপ পর্বে নিজেদের প্রথম ম্যাচে অংশগ্রহণ করার মাধ্যমে ফিফা বিশ্বকাপে অভিষেক করেছেন। উক্ত বিশ্বকাপে তিনি ৪ ম্যাচে অংশগ্রহণ করেছেন। পাবোন তার খেলোয়াড়ি জীবনে এপর্যন্ত ১টি বিশ্বকাপে অংশগ্রহণ করেছেন।
ফাদওয়া তুকান
ফাদওয়া তুকান (فدوى طوقان, ১৯১৭-২০০৩), সমকালীন আরবী কবিতায় ইসলায়েলী দখলাদারিত্বের বিরুদ্ধে প্রতিরোধ আন্দোলনের প্রতিনিধিত্বের জন্য সুপরিচিত।
সংক্ষিপ্ত বিবরণ
তুকানের কবিতা ফিলিস্তিনি জনগণ, বিশেষত ইসরায়েলি দখলকৃত অঞ্চলে বসবাসরত ফিলিস্তিনিদের দুঃখ-কষ্টের স্বাতন্ত্র্যসূচক বর্ণনার জন্য সুপরিচিত।
ফাদওয়া তুকান ফিলিস্তিনের নাবলুসে সম্ভ্রান্ত সম্পদশালী তুকান পরিবারে জন্মগ্রহণ করেন।  তিনি ১৩ বছর পর্যন্ত স্কুলে গিয়েছিলেন, এর পর অসুস্থতার কারণে স্কুল ত্যাগ করতে বাধ্য হন।  এরপর তার বড়ভাই ফিলিস্তিনের কবি খ্যাত ইব্রাহিম তুকান তার শিক্ষার দায়িত্ব গ্রহণ করেন, তিনি তাকে পড়ার জন্য অনেক বই দেন এবং ইংরেজি শেখান।  ফাদওয়াকে  কবিতার সাথে যারা পরিচয় করিয়ে দিয়েছেন, ইব্রাহিম তুকান তাদের মধ্যে অন্যতম।  ফাদওয়া তুকান ঘটনাক্র্রমে অক্সফোর্ডে উপস্থিত হয়ে সেখানে ইংরেজি এবং সাহিত্য অধ্যয়ন করেন।
ফাদওয়া তুকানের বড় ভাই আহমাদ তুকান জর্দানের প্রধানমন্ত্রী ছিলেন।
তুকানের আটটি কবিতা সমগ্র প্রকাশিত হয়েছে, যেগুলো অনেক ভাষায় অনূদিত হয়েছে এবং আরববিশ্বে জনপ্রিয়তা অর্জন করেছে। তার বই "যুগের সাথে একাকী" (ওয়াহদী মায়াল আইয়্যাম) তে তিনি পুরুষতান্ত্রিক আরবে নারীদের যেসকল দূর্ভোগ পোহাতে হয় সেগুলোর প্রতি আলোকপাত করেছেন। ছয় দিনের যুদ্ধের পর তুকানের কবিতায় ইসরায়েলি দখলদারের অধীনে বসবাসের দূর্ভোগের প্রতি আলোকপাত করা হয়। তার অন্যতম জনপ্রিয় কবিতার বই "রাত্রি এবং অশ্বারোহী" (আল-লাইলু ওয়াল ফুরসান) তে  ইসরাইলী সামরিক শাসনধীন জীবনধারার বর্ণনা করা হয়েছে।
তুকান ২০০৩ সালের ১২ই ডিসেম্বর আল-আকসা ইন্তিফাদা তুঙ্গে থাকাকালে মৃত্যু বরণ করেন, যখন তার ‍নিজ শহর নাবলুস ছিল অবরুদ্ধ।
তুকান ফিলিস্তিনিদের প্রতীক এবং "আরবী সাহিত্যের অন্যতম প্রসিদ্ধ ব্যক্তিত্ব" হিসেবে পরিগণিত হন।
কিয়োটো অ্যানিমেশন স্টুডিও অগ্নিকাণ্ড আক্রমণ
১৮ জুলাই ২০১৯ তারিখ সকালে, জাপানের কিয়োটো অ্যানিমেশনের ১নং অ্যানিমেশন স্টুডিওর ভবনে কিয়োটো অ্যানিমেশন স্টুডিও অগ্নিকাণ্ড আক্রমণ (京都アニメーション放火殺人事件)-এর ঘটনা ঘটে। অগ্নিকাণ্ডের সূত্রপাত ঘটেছিল ৪১ বছর বয়স্ক শিনজি আওবার গ্যাসোলিন ঢালার মাধ্যমে। তাকে পরে পুলিশ গ্রেফতার করে এবং তাকে আহতাবস্থায় হাসপাতালে ভর্তি করা হয়। এই ঘটনায় ৩৪ জন নিহত ও ৩৫ জন আহত হয়েছেন।
ঘটনা
বিস্ফোরণের সাহায্যে স্থানীয় সময় সকাল সাড়ে দশটার দিকে অগ্নিকাণ্ডের সূত্রপাত ঘটে।  অভিযুক্ত ব্যক্তি স্টুডিও ১ এ প্রবেশ কপ্রে এবং ৪০ লিটার গ্যাসোলিন ঢালে।  গ্যাসোলিন দুইটি ২০ লিটারের ক্যানে করে একটি ট্রলির ভিতরে আনা হয়েছিল। আক্রমণ করার পর সে "মৃত্যু!" (死ね) বলে চিৎকার করেছিল। ঐ ব্যক্তি কিছু ব্যক্তির উপরেও গ্যাসোলিন ঢেলেছিল, যা তাদের রাস্তায় জ্বলন্তাবস্থায় দৌড়াতে বাধ্য করেছিল।
অগ্নিকাণ্ডের পর ইমারতের চতুর্থ তলার সিঁড়িত কাছে ১৯ টি লাশ পাওয়া যায়, যারা বাঁচার চেষ্টা করছিল। আক্রমণকারী পালানোর চেষ্টা করলেও তাকে ঐ প্রতিষ্ঠানের এক চাকরিজীবী ধাওয়া করে এবং তাকে ধরে পুলিশে সোপর্দ করা হয়। অনেক অব্যবহৃত ছুরি পাওয়া গিয়েছিল ঘটনাস্থলে।
আগুন বেলা ৩ টা ১৯ এ নিয়ন্ত্রণে আসে। স্থানীয় সময় রাত দশটায় তদন্ত প্রতিবেদনে জানানো হয় যে, ইমারতটির অগ্নি প্রতিরোধী ব্যবস্থা না থাকার দরুন এটি পুরোপুরিভাবে আগুনে ধ্বংসপ্রাপ্ত হয়েছে।   এটি দ্বিতীয় বিশ্বযুদ্ধ পরবর্তী জাপানে সবচেয়ে বড় প্রাণহানির ঘটনার একটা ও ২০০১ সালে মিয়োজো ৫৬ ভবনে অগ্নিকাণ্ডের পর সবচেয়ে বড় অগ্নিকাণ্ড।
ক্ষতিগ্রস্ত
অগ্নিকাণ্ডের সময় ভবনটির ভিতরে ৭৪ জন ছিল। এই ঘটনায় ৩৪ জন নিহত হন, তন্মধ্যে একজন হাসাপাতালে নেবার পর মারা যান।     কিয়োটো পুলিশ জানায় যে, কিছু মানুষের দেহ এমনভাবে পুড়ে গিয়েছে যে তাদের পরিচয় বের করা কষ্টকর।
ঘটনায় ৩৬ জন আহত হলেও হাসপাতালে নেবার পর একজন মারা গেলে আহতের সংখ্যা ৩৫ এ দাঁড়ায়।  এদের মাঝে ১০ জন গুরুতর আহত হয়েছেন এবং একজনের দুই পা কাটতে হয়েছে।
অভিযুক্ত
শিনজি আওবা, ৪১ বছরের এক ব্যক্তি, এই ঘটনার অভিযুক্ত হিসেবে শনাক্ত হয়েছে। পুলিশের হাতে ধরা পরার পর তাকে আহতাবস্থায় হাসপাতালে ভর্তি করা হয়।  সে তার উপন্যাস "চুরি করার প্রতিশোধ" নিতে এই হামলা চালায় বলে জানায়।      কিন্তু তার কোনো লেখা কিয়োটে অ্যানিমেশনের কোনো কাজে ব্যবহারের প্রমাণ পাওয়া যায় নি।
আওবা পুরোনো অপরাধী। মানসিক ভারসাম্যহীন এই ব্যক্তি ২০১২ সালে ইবরাকির এক দোকানের মালামাল ছুরি দিয়ে ভয় দেখিয়ে লুট করেছিল ও তাকে সাড়ে তিন বছর জেল খাটতে হয়। স্থানীয়দের ভাষ্য অনুসারে আওবাকে ঘটনা ঘটার আগের দিন ঘটনাস্থলে দেখা গিয়েছিল।
আলী সুলতান
আলী খলিল, আলী সুলতান নামেও পরিচিত, চাগতাই খানাতের খান (রাজত্বকাল- ১৩৪২/১৩৪৩) ছিলেন। তিনি দ্বিতীয় গ্রেট খান ওগেদাইয়ের পুত্র কাদানের বংশধর ছিলেন।
আলী ইয়েসুন তৈমুরের অর্ডো (প্রাসাদ)আক্রমণ করে সিংহাসন কেড়ে নেন। তিনিই প্রথম এবং শেষ ব্যক্তি যিনি কাইডু ও তার ছেলে চাপার রাজত্বের পর চাগতাই খানাতে ওগেদেই কর্তৃত্ব পুনরুদ্ধার করেছিলেন। তার রাজত্বকালে ইসলাম চাগাতাই মঙ্গোলদের সম্পূর্ণ অঞ্চলে ছড়িয়ে পরে।
আরপি-সঞ্জীব গোয়েঙ্কা গ্রুপ
আরপি-সঞ্জীব গোয়েঙ্কা গ্রুপ (আরপিএসজি) গ্রুপ একটি ভারতীয় কংগ্লোমারেট কোম্পানি, যার সদর দপ্তর ভারতের পশ্চিমবঙ্গ রাজ্যের রাজধানী কলকাতায় অবস্থিত।
মার্কিন যুক্তরাষ্ট্রের সাম্প্রতিক সময়ের গভর্নরদের তালিকা
নিচের তালিকাটি হচ্ছে মার্কিন যুক্তরাষ্ট্রের অঙ্গরাজ্য সমূহের বর্তমান সময়ের গভর্নরদের তালিকা। রাজ্যগুলোর মধ্যে ৩৩জন রিপাবলিকান, ১৬ জন ডেমোক্রেট এবং ১ জন কোন দলের অন্তভুর্ক্ত নয় যারা কিনা গর্ভনর পদে নিয়োজিত রয়েছে।
Territorial governors and the mayoralty of the District of Columbia
The following hold the gubernatorial offices of the United States territories and the mayoralty of the District of Columbia.
সনি ইয়েই
সনি ইয়েই (Sony YAY) হলো একটি ভারতীয় সাবস্ক্রিপশন টেলিভিশন যা শিশুদের লক্ষ্যে তৈরি করা হয়েছে, এই চ্যানেলটি সনি পিকচার্স নেটওয়ার্ক ইন্ডিয়া দ্বারা পরিচালিত।
ইতিহাস
এই চ্যানেল চালু করা হয় ১৮ই এপ্রিল ২০১৭ সালে ৷
পশ্চিমবঙ্গ বিধানসভা নির্বাচন, ১৯৯১
১৯৯১ সালে ভারতের পশ্চিমবঙ্গ রাজ্যে বিধানসভা নির্বাচন অনুষ্ঠিত হয়। নির্বাচনটি ১৯৯১ সালের ভারতীয় সাধারণ নির্বাচনের সাথে একযোগে অনুষ্ঠিত হয়েছিল। ১৯৮৭ সালে নির্বাচিত বিধানসভার মেয়াদ ১৯৯২ সালের ফেব্রুয়ারি পর্যন্ত স্থায়ী হয়েছিল, কিন্তু পশ্চিমবঙ্গ সরকার ভারতের নির্বাচন কমিশনকে আগের তারিখে নির্বাচনের ব্যবস্থা করতে বলেছিল।
ফলাফল
নির্বাচনে বামফ্রন্ট সর্বাধিক আসনে জয়লাভ করে, যার ফলে তার টানা চতুর্থ বিধানসভা নির্বাচনে বিজয়ী হয়। বামফ্রন্ট এবং মিত্ররা ২৯৪টি আসনের মধ্যে ২৪৫টি আসনে জয়ী হয়।
ফেরেন্তস পুশকাস
ফেরেন্তস পুশকাস (, ;   জন্ম ফেরেঙ্ক পারজেল্ড; ২ এপ্রিল ১৯২৭ – ১৭ নভেম্বর ২০০৬) একজন হাঙ্গেরীয় ফুটবল খেলোয়াড়। আন্তর্জাতিক ৮৪ ম্যাচে ৮৩ গোল তার অসাধারণ গোল করার ক্ষমতার পরিচয় দেয়। হাঙ্গেরীয় লীগে ৪ বার সর্বোচ্চ গোল করেন এই বাঁ পায়ের ফুটবলার। ১৯৪৮ সালে সকল ইউরোপীয় লীগের মধ্যে সর্বোচ্চ গোল করেন। তিনি রিয়েল মাদ্রিদ ক্লাব দলের হয়ে টানা ৫ বার স্পেনীয় শিরোপা জেতেন।
২০০৬ সালের নভেম্বর ১৭ তিনি মৃত্যুবরণ করেন।
রোসিয়া মল
রোসিয়া মল (Ռոսիա Մոլ) একটি আর্মেনীয় শপিং মল, এটি আর্মেনিয়ার রাজধানী ইয়েরেভানের তিগরান ম্যাটস এভিনিউ তে অবস্থিত। এটি ইয়েরেভানের তৃতীয় বৃহত্তম শপিং মল। রাষ্ট্রপতি সার্জ সার্জসহান এর উপস্থিতিতে রোসিয়া মলটি ৫ মার্চ ২০১৩ সালে খোলা হয়েছিল। রোসিয়া থিয়েটারের পাশে জেনারেল আন্দ্রিয়িক ভূগর্ভস্থ স্টেশনটির সরাসরি প্রবেশাধিকার রয়েছে।
রোসিয়া মলটি তৈরি করে ছিল আর্মেনীয় ব্যবসায়ী, খাচাতুর সুকিয়াসহান এর কোম্পানী "সিল কনসার্ন" এলএলসি। প্রকল্পের মোট খরচ হয়েছিল প্রায় ১৫ মিলিয়ন মার্কিন ডলার।
মলটি ইয়েরেভানের বৃহত্তম গয়না কেন্দ্রগুলির মধ্যে একটি।
বিনোদন
মলে অনেকগুলি ক্যাফে এবং রেস্টুরেন্ট আছে, পাশাপাশি একটি ফুড কোর্ট এবং "প্লে স্পেস", শিশুদের খেলার জায়গাও আছে।
স্টোরস
রোসিয়া মলটিতে কিছু প্রধান আন্তর্জাতিক ব্রান্ড, যেমন রয়েছে:
নুবিয়ান স্পিটিং কোবরা
নুবিয়ান স্পিটিং কোবরা (বৈজ্ঞানিক নাম: Naja nubiae(Wüster)) আফ্রিকাজাত এলাপিড পরিবারভুক্ত এক প্রজাতির বিষধর সাপ। নুবিয়ান স্পিটিং কোবরারা বিষ ছোড়ে এবং এরা স্পিটিং কোবরা(spitting cobra) প্রজাতির অন্তর্ভুক্ত।
শ্রেণীবিন্যাস এবং অভিযোজন
নিম্নে চিত্রিত ক্ল্যাডোগ্রাম (cladogram) বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেনীবিন্যাস ও সম্প্ররককে বিশ্লেষন এবং প্রকাশ করে।
ফজলুল বারী
ফজলুল বারী বাংলাদেশ সিভিল সার্ভিসের একজন কর্মকর্তা। তিনি বাংলাদেশ সরকারের একজন সচিব এবং ইরাকে নিযুক্ত বাংলাদেশের রাষ্ট্রদূত হিসেবে দায়িত্ব পালন করেন।
প্রাথমিক জীবন
বারী ঢাকা বিশ্ববিদ্যালয়ের ফিন্যান্স বিভাগ থেকে স্নাতক ও স্নাতকোত্তর এবং যুক্তরাজ্যের বেলফাস্টের অলস্টার বিশ্ববিদ্যালয় থেকে গভর্নমেন্ট ফিন্যান্সিয়াল ম্যানেজমেন্ট বিষয়ে স্নাতকোত্তর ডিগ্রি অর্জন করেন।
কর্মজীবন
ফজলুল বারী বিসিএস প্রশাসন ক্যাডারের একজন কর্মকর্তা হিসেবে ১৯৯১ সালে সরকারি চাকরিতে যোগদান করেন। কর্মজীবনে তিনি প্রশাসনের বিভিন্ন স্তরে কাজ করেছেন। তিনি বাংলাদেশ লোক-প্রশাসন প্রশিক্ষণ কেন্দ্রের পরিচালক ছিলেন। পাবলিক ফিন্যান্সিয়াল ম্যানেজমেন্টে আগ্রহী কর্মকর্তা হিসেবে তিনি প্রায় ১৬ বছর অর্থ মন্ত্রণালয়ে দায়িত্ব পালন করেছেন। সরকারী কর্মচারী ব্যবস্থাপনায় অনলাইন ডাটাবেজ ব্যবহারের মাধ্যমে ই-গভর্ন্যান্স প্রতিষ্ঠায় অসামান্য অবদান রাখার জন্য অর্থ বিভাগের তৎকালীন অতিরিক্ত সচিব মোহাম্মদ মুসলিম চৌধুরীর নেতৃত্বে তিনি দলগতভাবে জনপ্রশাসন পদক-২০১৭ লাভ করেন। সর্বশেষ তিনি অর্থ বিভাগের অতিরিক্ত সচিব হিসেবে দায়িত্ব পালন করেন। ২০২১ সালে সরকার তাকে সচিব হিসেবে পদোন্নতি দিয়ে পররাষ্ট্র মন্ত্রণালয়ে ন্যাস্ত করে। একই বছর তিনি ইরাকে বাংলাদেশের রাষ্ট্রদূত নিযুক্ত হন।
খান বাহাদুর আবদুল আজিজ
খান বাহাদুর আবদুল আজিজ (১৮৬৩ – ১৯২৬) ছিলেন একজন বাঙালি শিক্ষাবিদ, লেখক ও সমাজকর্মী।
প্রারম্ভিক ও কর্মজীবন
আবদুল আজিজের জন্ম বেঙ্গল প্রেসিডেন্সির ফেনীতে। তার বাবা আমজাদ আলি ছিলেন চট্টগ্রাম বিভাগীয় কমিশনারের ব্যক্তিগত সহকারী। আবদুল আজিজ ঢাকা কলেজ থেকে ১৮৮৬ সালে স্নাতক হন। তিনি ছিলেন বৃহত্তর নোয়াখালীর প্রথম স্নাতক। প্রাদেশিক সরকারের শিক্ষাবিভাগে শিক্ষক হিসেবে যোগদানের মাধ্যমে তিনি কর্মজীবন শুরু করেন। পরবর্তীতে তিনি স্কুলের উপপরিদর্শক হিসেবে পদন্নোতি লাভ করেন।
১৮৮৩ সালে তিনি ঢাকা মুসলমান সুহৃদ সম্মিলনি গঠন করেন। মুক্ত বিদ্যালয় পদ্ধতিতে গ্রামের নারীদের শিক্ষা দেয়া এই সংগঠনের উদ্দেশ্য ছিল। ১৯০০ সালে তিনি চট্টগ্রামে মুসলমান শিক্ষা সভা" গঠন করেন। তিনি চট্টগ্রামে ভিক্টোরিয়া ইসলাম হোস্টেল, কবিরউদ্দিন মেমোরিয়াল লাইব্রেরী, ফ্রি ইসলামিয়া রিডিং রুম প্রতিষ্ঠা করেন। নোয়াখালীতে ১৮৯৬ সালে তিনি আঞ্জুমানে আশআতে ইসলাম প্রতিষ্ঠা করেছিলেন।
সাহিত্যকর্ম
আবদুল আজিজের রচিত গ্রন্থের মধ্যে রয়েছে তার শিক্ষাগুরু ওবায়দুল্লাহ আল ওবায়দী সোহরাওয়ার্দীর মৃত্যুর পর রচিত শোকগীতি ওবেদি বিয়োগ, কাব্যগ্রন্থ কবিতা কালিকা (১৮৮৫) এবং মুসলিম সমাজের ধর্মীয় ও সামাজিক আচরণ-বিধি সংক্রান্ত অনুবাদ গ্রন্থ মায়াদনোল উলুম (১৮৯২)।
ব্যক্তিগত জীবন
সাহিত্যিক হবীবুল্লাহ বাহার চৌধুরী ও তার বোন শামসুন্নাহার মাহমুদ ছিলেন আবদুল আজিজের নাতি। আবদুল আজিজের মৃত্যুর পর কাজী নজরুল ইসলাম বাংলার আজিজ নামে একটি শোকগীতি রচনা করেছিলেন। কর্মক্ষেত্রে কৃতিত্বের স্বীকৃতি হিসেবে ব্রিটিশ সরকার তাকে খান বাহাদুর খেতাবে ভূষিত করে।
আন্দিজ পর্বতমালা
thumb|150px|right|আন্দেস পর্বতমালা (নাসার সৌজন্যে) thumb|150px|right 350px|thumb|right|আন্দেস পর্বতমালা (নাসার ওয়ার্ল্ড উইন্ড প্রোগ্রাম থেকে) আন্দিজ পর্বতমালা বা আন্দেস পর্বতমালা (স্পেনীয়: Cordillera de los Andes কোর্দ়িয়েরা দ়ে লোস্‌ আন্দেস্‌) পৃথিবীর দীর্ঘতম পর্বতমালা। দক্ষিণ আমেরিকার পশ্চিম উপকূলীয় অঞ্চল জুড়ে বিস্তৃত এই পর্বতমালার দৈর্ঘ্য কমপক্ষে ৭,০০০ কি.মি. (৪,৪০০ মাইল) এবং গড় প্রস্থ ৫০০ কি.মি. (৩০০ মাইল)। এই পর্বতমালার গড় উচ্চতা প্রায় ৪০০০ মি. (১৩,০০০ ফুট)। আন্দিজ উত্তর থেকে দক্ষিণে সাতটি দক্ষিণ আমেরিকান দেশ: ভেনেজুয়েলা, কলম্বিয়া, ইকুয়েডর, পেরু, বলিভিয়া, চিলি এবং আর্জেন্টিনা পর্যন্ত বিস্তৃত।
আন্দিজ পর্বতমালা এশিয়ার বাইরে অবস্থিত সর্বোচ্চ পর্বতমালা যার সর্বোচ্চ শৃঙ্গ আকোঙ্কাগুয়ার (স্পেনীয়: Aconcagua আকোংকাউয়া, কেচুয়া: Aqunqhawaq অক্বোংখওঅক্ব্‌) উচ্চতা সমূদ্রপৃষ্ঠ হতে ৬,৯৬২ মিটার (২২,৮৪১ ফুট)।
মানবী গাগরু
মানবী গাগরু (জন্ম: ৫ সেপ্টেম্বর, ১৯৮৯) একজন ভারতীয় চলচ্চিত্র অভিনেত্রী, যিনি টিভিএফ পিচার্স, টিভিএফ ট্রিপলিং ও ফোর মোর শটস প্লিজ!-এর মতো বিভিন্ন ওয়েব ধারাবাহিকে অভিনয় করেছেন।
প্রারম্ভিক জীবন
মানবী গাগরু ভারতের নয়াদিল্লিতে ১৯৮৯ সালের ৫ সেপ্টেম্বর জন্মগ্রহণ করেন। তার বাবা সুরেন্দর গাগরু এবং মা ঊর্মি গাগরু।
কর্মজীবন
২০০৭ সালে ডিজনি চ্যানেলের টেলিভিশন শো ধুম মাচাও ধুম -এর মাধ্যমে মানবী তার কর্মজীবন শুরু করেন। তিনি টিভিএফ পিচার্স, টিভিএফ ট্রিপলিং, মেড ইন হ্যাভেন এবং ফোর মোর শটস প্লিজ!-এর মতো ওয়েব ধারাবাহিকে অভিনয়ের জন্য পরিচিতি লাভ করেন। ২০১৯ সালে তিনি সানি সিংয়ের বিপরীতে হাস্যরসাত্মক চলচ্চিত্র উজদা চমন-এ 'অপ্সরা' চরিত্রে অভিনয় করেছিলেন।   তিনি আয়ুষ্মান খুরানার সাথে শুভ মঙ্গল জ্যাদা সাবধান-এ অভিনয় করেন।
জাদারস্কি লিস্ট
জাদারস্কি লিস্ট একটি ক্রোয়েশীয় দৈনিক সংবাদপত্র। এটি জাদরে প্রকাশিত প্রথম দৈনিক পত্রিকা।
জাদারস্কি লিস্ট ৩ নভেম্বর ১৯৯৪ এ একটি সাপ্তাহিক হিসাবে শুরু হয়েছিল। সেই সময়ে, এটি জাদার এবং জাদার কাউন্টির সংবাদের উপর দৃষ্টি নিবদ্ধ করেছিল, যা ১২,০০০ প্রচারে পৌঁছেছিল। জাদারস্কি লিস্ট ২১ ডিসেম্বর ১৯৯৮-এ একটি দৈনিক সংবাদপত্রে পরিণত হয় এবং ক্রোয়েশিয়া এবং বিশ্বের ঘটনাগুলির বিস্তৃত কভারেজের দিকে ধাবিত হয়।
জি-১৪
জি-১৪ ইউরোপের ফুটবল দলের একটি সংস্থা। ইউরোপের ১৪টি শীর্ষস্থানীয় দলকে নিয়ে ২০০০ সালের সেপ্টেম্বরে এটি প্রতিষ্ঠিত হয়। উয়েফা ও ফিফার সাথে দরকষাকষিতে একতাবদ্ধ থাকার জন্য এই সংস্থা গঠিত হয়েছে। এখানে কেবলমাত্র আমন্ত্রনের মাধ্যমে নতুন সদস্য অন্তর্ভুক্ত করা হয়। ২০০২ সালের আগস্ট মাসে আরো চারটি দল এতে যোগদান করে, ফলে সদস্য সংখ্যা দাঁড়ায় ১৮তে। তবে সংস্থার নাম অপরিবর্তিত রয়েছে।
এটি মূলত একটি লবিং গ্রুপ হলেও, ইউরোপিয়ান সুপার লীগ তৈরির সাথে এই সংস্থার সম্পৃক্ততার খবর বিভিন্ন সময়ে গণমাধ্যমে এসেছে। তবে তারা প্রায়শই এটি অস্বীকার করেছে। যখন উয়েফা অংশগ্রহণকারী দলগুলোর সাথে আলোচনা ছাড়াই চ্যাম্পিয়নস লীগ থেকে দ্বিতীয় গ্রুপ পর্যায় বাদ দেয় তখন এটি একটি সাধারণ খবর ছিল। জি-১৪ এই ঘটনাকে তাদের প্রতিষ্ঠার যৌক্তিকতা হিসেবে দেখেছে। তাদের মতে ইউরোপের দলগুলোর কন্ঠ হিসেবে জি-১৪ এর প্রয়োজন রয়েছে।
জি-১৪ এর দলগুলো সাতটি বিভিন্ন দেশে ছড়িয়ে আছে ও তাদের মোট জাতীয় লীগ শিরোপার সংখ্যা প্রায় ২৫০। ইংল্যান্ড, স্পেন, ফ্রান্স, ও জার্মানির শীর্ষ বিভাগের তিনটি করে, ইতালির "সিরি এ" থেকে দুটি ও "সিরি বি" (জুভেন্টাস "সিরি বি"তে নেমে যাওয়ায়) থেকে একটি, নেদারল্যান্ড থেকে দুটি ও পর্তুগাল থেকে একটি দল জি-১৪ এর সদস্য। জি-১৪ সদস্যরা ইউরোপিয়ান কাপ/চ্যাম্পিয়নস লীগের ৫১টি আসরের ৪১টিতেই জিতেছে।
২০০৪ সালের চ্যাম্পিয়নস লীগের ফাইনাল ১৯৯২ সালের পর প্রথম ফাইনাল যার একটি দল জি-১৪ এর বর্তমান কোন সদস্য অংশ নয়। এতে অংশ নেয় জি-১৪ সদস্য এফসি পোর্তো এবং অ-সদস্য এএস মোনাকো। এ পর্যন্ত মাত্র তিনটি ফাইনাল অনুষ্ঠিত হয়েছে যাতে জি-১৪ এর কোন বর্তমান সদস্য অংশ নেয়নি।
অন্যান্য প্রধান উয়েফা দলভিত্তিক প্রতিযোগিতা উয়েফা কাপে ১৪টি ফাইনালে জি-১৪ এর কোন সদস্য অংশ নেয়নি, এবং মাত্র ৩টি ফাইনালে দুটি দলই জি-১৪ এর সদস্য ছিল। ২০০৫ সালে ১৯৮৯ সালের পর জি-১৪ বহির্ভুত দল কোন ফাইনাল প্রথম অনুষ্ঠিত হয়, যাতে অংশ নেয় সিএসকেএ মস্কো ও স্পোর্টিং লিসবন। ২০০৬ সালে আবার জি-১৪ সদস্য বহির্ভুত দলের ফাইনালে অংশ নেয় সেভিলা ও মিডলসব্রো।
লাউ
লাউ বা কদু (বৈজ্ঞানিক নাম: Lagenaria siceraria) শীতকালীন সবজিগুলোর মধ্যে অন্যতম। লাউ এক প্রকার লতানো উদ্ভিদ যা এর ফলের জন্যে চাষ করা হয়, যা কিনা কাঁচা অবস্থায় সবজি হিসেবে খাওয়া হয়, আর পরিপক্ব অবস্থায় শুকিয়ে এটি বোতল, পাত্র বা নল হিসেবে ব্যবহার করা হয়। এ কারণেই লাউ এর ইংরেজি নাম হয়েছে Bottle gourd। কচি লাউয়ের রং হালকা সবুজ, ভেতরে সাদা রঙের শাঁস। লাউ পৃথিবীর অন্যতম পুরনো চাষ হওয়া সবজি, এর জন্ম আফ্রিকায়। লাউ একটি ধ্বনি পরিবর্তিত শব্দ, যার মূল শব্দ 'অলাবু'। লাউকে কোন কোন স্থানে আঞ্চলিক ভাষায় কদু বলা হয়। কচি লাউয়ের রং হালকা সবুজ, ভেতরে সাদা রঙের শাঁস। এটি সবজি হিসেবে খাওয়া হয়। শুধু লাউ নয়, লাউয়ের বাকল, লতা, এমনকি পাতাও খাওয়া যায়।
চাষ পদ্ধতি
চারা তৈরির পদ্ধতি : ছোট ছোট পলিথিন ব্যাগে ১ ভাগ পচা গোবর, ১ ভাগ দোঁআশ মাটি ভালোভাবে মিশিয়ে তাতে হালকা ইউরিয়া মিশ্রিত পানি দিয়ে পাঁচদিন রেখে দিতে হবে। এরপর প্রতি পলিথিনে একটি করে বীজ বপন করতে হবে। বীজ বপনের আগে ১২ ঘণ্টা পানিতে ভিজিয়ে রাখতে হবে।
চাষ প্রণালি: একটি হাফ ড্রামে তিনটি ছিদ্র করতে হবে ১ দশমিক ৫ ইঞ্চি করে। তারপর ছিদ্রের ওপর ইটের সুরকি বসাতে হবে। ২ ভাগ বেলে দো-অাঁশ মাটির সঙ্গে ১ ভাগ গোবর, শূন্য দশমিক ৫ কেজি সরিষার খৈল, ৫ কেজি কচুরিপানা পচা, ৫০ গ্রাম টিএসপি, ২৫ গ্রাম ইউরিয়া একসঙ্গে মিশিয়ে সাতদিন রাখতে হবে। তারপর চারা রোপণ করতে হবে। লাউ গাছ যাতে ঠিকমতো বাইতে পারে সে জন্য একটি মাচার ব্যবস্থা করতে হবে। যদি কেউ লাউ ছাদের মেঝেতে শুইয়ে দিতে চায় তাহলে নারকেলের ছোবড়া বিছিয়ে তার ওপর শুইয়ে দিতে পারেন। লাউ পানিপ্রিয় গাছ। মাছ-মাংস ধোয়া পানি মাঝে মধ্যে দিলে উপকার পাওয়া যায়। এ ছাড়াও প্রতিদিন সকাল-বিকালে পানি দিতে হবে। কারণ ছাদের গাছে পানি একটু বেশি প্রয়োজন হয়। প্রতিটি হাফ ড্রামে একটি করে চারা রোপণ করা যাবে। লাউয়ের ভালো জাতগুলোর মধ্যে : হাইব্রিড_ মার্টিনা, ডায়না, বর্ষা ও তাফসি। উফশীর মধ্যে_ গ্রিন ডায়মন্ড, বারি লাউ ও ক্ষেত লাউ। এগুলো ছাড়াও বাড়ির ছাদে শিম, পেঁপে, টমেটো, ঢেঁড়শ, পুঁই শাক চাষ করা সম্ভব।
বহিঃসংযোগ
Tykwa Калебас Kalebass Fangu
বিহারীপুর, কপূরথলা
বিহারীপুর ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৬ কিলোমিটার (৯.৯ মাইল) দুরে অবস্থিত, যেটি বিহারীপুর জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি
জনসংখ্যা
ভারতের ২০১১ সালের জনগণনা অনুযায়ী, বিহারীপুরে  মোট ঘরের সংখ্যা ২০৮,  এবং জনসংখ্যা ছিল ৯৫৪, যার মধ্যে ৪৮৬ জন পুরুষ এবং ৪৬৮ জন নারী।বিহারীপুরে সাক্ষরতার হার  ৭৯.৯৬%, প্রদেশ এর গড় ৭৫.৮৪% র চেয়ে বেশি। জনসংখ্যার  ৬ বছরের কম বয়সী শিশুদের সংখ্যা ৬১, যা  বিহারীপুরর মোট জনসংখ্যার ৬.৩৯%  এবং শিশু সন্তানের লিঙ্গ অনুপাত প্রায় ৬৯৪ প্রদেশ এর গড় ৮৪৬ এর তুলনায় কম.
প্রসুস
প্রসুস এনভি, বা প্রসুস হল একটি বৈশ্বিক বিনিয়োগ গোষ্ঠী যা দীর্ঘমেয়াদী বৃদ্ধির সম্ভাবনা সহ সেক্টর এবং বাজার জুড়ে বিনিয়োগ করে এবং পরিচালনা করে। এটি বিশ্বের বৃহত্তম প্রযুক্তি বিনিয়োগকারীদের মধ্যে একটি।
প্রসুস সামাজিক/গেমিং, ক্লাসিফায়েড, পেমেন্ট এবং ফিনটেক, এডটেক, ফুড ডেলিভারি এবং ইকমার্স সহ একাধিক উল্লম্ব জুড়ে বিনিয়োগ করেছে। এর ব্যবসার পণ্য এবং পরিষেবা এবং বিনিয়োগগুলি ৮৯টি বাজারে ১.৫ বিলিয়নেরও বেশি লোক ব্যবহার করে।
প্রসুস দক্ষিণ আফ্রিকার বহুজাতিক নেসপার্স দ্বারা সংখ্যাগরিষ্ঠ মালিকানাধীন। সেপ্টেম্বর ২০১৯-এ, প্রসুসের সাধারণ শেয়ারগুলি ইউরোনেক্সট আমস্টারডামে তালিকাভুক্ত করা হয়েছিল এবং জোহানেসবার্গ স্টক এক্সচেঞ্জে সেকেন্ডারি ইনওয়ার্ড-লিস্টিং হিসাবে। এর IPO এর পর, প্রসুস সম্পদ মূল্যের দিক থেকে ইউরোপের বৃহত্তম ভোক্তা ইন্টারনেট কোম্পানি হয়ে ওঠে। কোম্পানির শেয়ার "অভিষেকের সময় বেড়েছে" বলে জানা গেছে, যদিও কোম্পানিটি তার পোর্টফোলিওর মূল্যে উল্লেখযোগ্য ছাড়ে লেনদেন করছিল।
ব্যবসা
প্রসুস টেনসেন্টে বিনিয়োগের জন্য সবচেয়ে বেশি পরিচিত, ২০০১ সালে ৪৫% শেয়ার ছিল। ২০১৯ সালে কোম্পানিটি জাস্টইট অর্জন করার চেষ্টা করেছিল, কিন্তু টেকএওয়ে.কমের কাছে বিডিং যুদ্ধে হেরে যায়।
২০২২ সালের মার্চ মাসে, প্রসুস ঘোষণা করেছে যে এটি ভিকে-এর সিইও ভ্লাদিমির কিরিয়েনকোকে মার্কিন নিষেধাজ্ঞার তালিকায় রাখার পরে, সোশ্যাল মিডিয়া কোম্পানি ভিকে-তে তার ২৫.৯% শেয়ার (প্রায় মার্কিন $৭০০ মিলিয়ন মূল্যের) বাতিল করছে।
বিতর্ক
২০২২ সালের ইউক্রেনে রাশিয়ার আক্রমণের পর; যা ২৪ ফেব্রুয়ারি থেকে শুরু হয়েছিল, অনেক আন্তর্জাতিক, বিশেষ করে পশ্চিমা কোম্পানিগুলি রাশিয়া থেকে বেরিয়ে এসেছে। তার বেশিরভাগ পশ্চিমা প্রতিযোগীদের থেকে ভিন্ন, প্রসুস রাশিয়ায় কোনো বিনিয়োগ বা তার ক্রিয়াকলাপ পিছিয়ে নেওয়ার ঘোষণা দিতে ধীর গতিতে হয়েছে, যার ফলে তারা সমালোচনার সম্মুখীন হয়েছে। অন্যান্য সমালোচনার মধ্যে উল্লেখযোগ্য সমালোচনা ছিল, এর আভিটো পরিষেবা (ওএলএক্স- এর একটি সহযোগী সংস্থা) রাশিয়ান সেনাবাহিনীতে নিয়োগের বিষয়ে বিজ্ঞাপন প্রকাশ করে।
মাইকেল ওয়েন
মাইকেল জেমস ওয়েন (জন্ম: ১৪ ডিসেম্বর, ১৯৭৯) সাবেক ইংলিশ ফুটবল খেলোয়াড় যিনি লিভারপুল, রিয়াল মাদ্রিদ, নিউক্যাসেল, ম্যানচেস্টার ও স্টোক সিটির হয়ে খেলেছেন এবং ইংল্যান্ড জাতীয় দলের হয়ে খেলেছেন।
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (১৮০৮-১৮৮৭) তিব্বতের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের পঞ্চম প্রধান ছিলেন।
প্রথম জীবন
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো ১৮০৭ খ্রিষ্টাব্দে তিব্বতের উত্তর খাম্স অঞ্চলে দ্গে-র্ত্সে-র্দ্জা-ছু-খা নামক স্থানে জন্মগ্রহণ করেন। তার পিতার নাম ছিল র্গ্যাল-তোগ-ল্হা-দ্বাং  এবং মাতার নাম ছিল স্গ্রোল-মা । র্দো-ব্লা-'জিগ্স-মেদ-স্কাল-ব্জাং  নামক এক বৌদ্ধ লামা তাকে ব্সাম-গ্তান-ফুন-ত্শোগ্স  নামক লামার পুনর্জন্ম রূপে চিহ্নিত করেন। তিব্বতী ঐতিহ্য অনুসারে তিনি 'জিগ্স-মেদ-গ্লিং-পার  পুনর্জন্ম রূপেও চিহ্নিত হয়েছিলেন। কুড়ি বছর বয়সে তিনি অবতারী লামা হিসেবে প্রাপ্ত সমস্ত সম্পত্তি ছেড়ে দিয়ে একজন ভবঘুরে বৌদ্ধ ভিক্ষুর জীবনযাপনের পথ বেছে নেন। সেং-ফ্রুগ-পে-মা-ব্ক্রা-শিস  নামক শ্রী সিংহ মহাবিদ্যালয়ের প্রথম প্রধান তাকে ভিক্ষুর শপথ প্রদান করেন। র্গ্যাল-স্রাস-গ্ঝান-ফান-ম্থা'-য়াস-'ওদ-জের, মি-'গ্যুর-নাম-ম্খা'ই-র্দো-র্জে , ম্ছোগ-গ্যুর-গ্লিং-পা , 'জিগ্স-মেদ-র্গ্যাল-বা'ই-ম্যু-গু , ম্দো-ম্খ্যেন-ব্র্ত্সে-য়ে-শেস-র্দো-র্জে  প্রভৃতি বিখ্যাত লামারা তার অন্যতম উল্লেখযোগ্য শিক্ষক ছিলেন।
পরবর্তী জীবন
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো খাম্স অঞ্চলের বিভিন্ন বিহারে শিক্ষাদান করেন এবং শ্রী সিংহ মহাবিদ্যালয়ের পঞ্চম প্রধানের দায়িত্বলাভ করেন। তিনি 'জিগ্স-মেদ-গ্লিং-পা প্রবর্তিত য়োন-তান-ম্দ্জোদ, ক্লোং-ছেন-রাব-'ব্যাম্স-পা-দ্রি-মেদ-'ওদ-জের প্রবর্তিত ঙ্গাল-গ্সো-স্কোর-গ্সুম  এবং ক্লোং-ছেন-স্ন্যিং-থিগ   ছাড়াও বোধিসত্ত্বচর্যাবতার, অভিসময়ালঙ্কার, মূলমধ্যমককারিকা, মহাযানসূত্রালঙ্কার, অভিধর্মকোশ  প্রভৃতি বিষয়ে শিক্ষা প্রদান করেন।
রচনা
দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো ভারত ও তিব্বতের বিভিন্ন বৌদ্ধ মার্গ, দর্শন ও সম্প্রদায়ের বিবর্তন সম্বন্ধে বিশ্লেষণ করে টীকাভাষ্য রচনা করেন। তিনি পে-মা-ত্শাল-গ্যি-জ্লোস-গার নামক একটি নাটক রচনা করেন যেখানে একজন প্রেমে বিরহকাতর একটি মৌমাছিকে ধর্মীয় উপদেশ দেওয়া হয়েছে। তিনি অবলোকিতেশ্বরের মন্ত্রর ওপর থোগ-ম্থা'বার-গ্সুম-দু-দ্গে-বা'ই-গ্তাম-দাম-পা'ই-স্ন্যিং-নোর  নামক একটি পুস্তক রচনা করেন। 'জিগ্স-মেদ-র্গ্যাল-বা'ই-ম্যু-গু দ্বারা কথিত ধর্মীয় শিক্ষাগুলিকে তিনি কুন-ব্জাং-ব্লা-মা'ই-ঝাল-লুং  নামক গ্রন্থে সঙ্কলিত করেন। এছাড়া তিনি ম্খাস-পা-শ্রি-র্গ্যাল-পো  নামক একটি পুস্তক এবং অভিসময়ালঙ্কারের ওপর একটি টীকাভাষ্য রচনা করেন।
সার্ভিসেস ইনস্টিটিউট অফ মেডিক্যাল সায়েন্সেস
সার্ভিসেস ইনস্টিটিউট অফ মেডিক্যাল সায়েন্সেস (ইংরেজি: Services Institute of Medical Sciences) (প্রতিষ্ঠাকালীন সাল: ২০০৩) একটি সরকারী মেডিক্যাল কলেজ। এটি লাহোর, পাঞ্জাব, পাকিস্তান এ অবস্থিত। সার্ভিসেস হাসপাতাল কলেজের এর সাথে সংযুক্ত যেটি কলেজের শিক্ষাদান হাসপাতাল হিসেবে ব্যবহৃত হয়। এই সরকারি কলেজের সংক্ষিপ্ত নাম সিমস।
শিক্ষাদান হাসপাতাল
thumb|[[সেবা হাসপাতাল, লাহোর]]
ইবনে আর-রাক্কাম
ইবনে আল-রাক্কাম মুহাম্মদ ইবনে ইব্রাহিম আল-মুরসি আল-আন্দালুসি আল-তুনিসি আল-আওসি (ابن الرقام الأوسي, ইবনে আল-রাক্কাম নামেও পরিচিত ছিলেন) ছিলেন ১৩শ শতাব্দীর একজন আন্দালুসিয়ান-আরব জ্যোতির্বিজ্ঞানী, গণিতবিদ এবং চিকিৎসক; তবে তিনি একজন সুন্নি মুসলিম ধর্মতাত্ত্বিক এবং আইনবিদও।
জীবনী
আবু আবদুল্লাহ ইবনে আল-রাকাম ১২৫০ সালে মুরসিয়ায় নিসবা আল -আওসির একটি পরিবারে জন্মগ্রহণ করেন। তিনি সম্ভবত বনু আওস গোত্রের। ১২৬৬ সালে ক্যাস্টিল কর্তৃক মুরসিয়া দখল না করা পর্যন্ত সেখানে তিনি বেড়ে ওঠেন এবং পড়াশোনা করেন। তিনি মুরসিয়া ছেড়ে বর্তমান আলজেরিয়ার বেজাইয়া শহরের উদ্দেশ্যে রওনা হন এবং তিউনিসিয়া যাওয়ার আগ পর্যন্ত সেখানে বসবাস করেন এবং কিছু বই লিখে সেখানে সময় কাটান। পরবর্তীকালে, তিনি গ্রানাডার দ্বিতীয় মুহাম্মদের আমন্ত্রণ গ্রহণ করে গ্রানাডার আমিরাতের রাজধানী গ্রানাদায় বসতি স্থাপন করেন।
যদিও ইবন আল-খতিব তিনি বেশ কিছু কাজ করেছেন বলে দাবি করেছেন, তবে তার মাত্র তিনটি কাজ টিকে আছে। এই কাজগুলির মধ্যে দুটি হল জ্যোতির্বিদ্যা সংক্রান্ত টেবিল যা বিষয় এবং বিষয়বস্তু উভয় ক্ষেত্রেই একই রকম। যেহেতু টেবিল দুটি ভিন্ন শহরের স্থানাঙ্ক, বেজাইয়া এবং তিউনিসকে মানিয়ে নেওয়ার জন্য তৈরি করা হয়েছিল, তাই টেবিলের অক্ষাংশে পার্থক্য বিদ্যমান। তৃতীয় কাজ, "রিসালা ফি'ইলম আল-জিলাল", সূর্যালোকের উপর একটি গুরুত্বপূর্ণ গ্রন্থ, এবং আল-আন্দালুস থেকে বেঁচে থাকা এটির একমাত্র সম্পূর্ণ গ্রন্থ।
তথ্যসূত্র
এই নিবন্ধটির সম্পূর্ণ বা আংশিক অংশ নিচের নিবন্ধটির অনুবাদ থেকে নেওয়া হয়েছে https://www.marefa.org/ابن_الرقام
হার্ভার্ড বিজনেস রিভিউ
থাম্ব|হার্ভার্ড বিজনেস রিভিউ এর কিছু সংখ্যা। হার্ভার্ড বিজনেস রিভিউ (এইচবিআর) একটি সাধারণ ব্যবস্থাপনা ম্যাগাজিন হার্ভার্ড বিজনেস পাবলিশিং দ্বারা প্রকাশিত, যাহার্ভার্ড বিশ্ববিদ্যালয়ের সম্পূর্ণ মালিকানাধীন সহযোগী প্রতিষ্ঠান। এইচবিআর বছরে ছয়বার প্রকাশিত হয় এবং এর সদর দপ্তর ব্রাইটন, ম্যাসাচুসেটসে অবস্থিত।
এইচবিআর বিভিন্ন শিল্প, ব্যবস্থাপনা ফাংশন, এবং ভৌগোলিক অবস্থানের সাথে প্রাসঙ্গিক বিষয়গুলির একটি বিস্তৃত পরিসর অন্তর্ভুক্ত করে। এর মধ্যে রয়েছে নেতৃত্ব, আলোচনা, কৌশল, ক্রিয়াকলাপ, বিপণন এবং অর্থ।
বিশ্বব্যাপী ইংরেজি-ভাষার হার্ভার্ড বিজনেস রিভিউ ' এর সংবহন ২৫০,০০০। এইচবিআর ইংরেজি ছাড়াও তেরোটি ভাষায় প্রকাশের জন্য লাইসেন্স দেয়।
পুরনো দিনগুলো
হার্ভার্ড বিজনেস রিভিউ ১৯২২ সালে হার্ভার্ড বিজনেস স্কুলের ম্যাগাজিন হিসাবে যাত্রা শুরু করেছিলো। ডিন ওয়ালেস ডনহ্যামের পৃষ্ঠপোষকতায় প্রতিষ্ঠিত, এইচবিআর কেবলমাত্র একটি সাধারণ স্কুল প্রকাশনার চেয়ে বেশি কিছু হতে চেয়েছিলো। ডনহ্যাম এ ব্যাপারে বলেছেন "কাগজটি [এইচবিআর] হল আমাদের সামর্থে তৈরি করা সর্বোচ্চ ধরনের ব্যবসায়িক জার্নান যা ছাত্র এবং ব্যবসায়ীদের দ্বারা ব্যবহারের জন্য তৈরি৷ এটি শুধুমাত্র একটি স্কুলের কাগজ নয়,"। প্রাথমিকভাবে, এইচবিআর ' এর কাজের কেন্দ্রবিন্দু ছিল সামষ্টিক অর্থনৈতিক প্রবণতা, সেইসাথে নির্দিষ্ট শিল্পের মধ্যে গুরুত্বপূর্ণ উন্নয়নের উপর।
দ্বিতীয় বিশ্বযুদ্ধের পরে, এইচবিআর সেই সময়ের মধ্যে জেনারেল মোটরসের মতো বড় কর্পোরেশনগুলিতে উন্নত করা অত্যাধুনিক ব্যবস্থাপনা কৌশলগুলির উপর জোর দেয়। পরের তিন দশক ধরে, ম্যাগাজিনটি ব্যবসায়িক নেতাদের প্রভাবিত করে এমন সাধারণ ব্যবস্থাপনার বিষয়গুলির উপর তার কেন্দ্রবিন্দু পরিমার্জিত করে চলেছে, নিজেকে "সিদ্ধান্ত গ্রহণকারীদের জন্য পত্রিকা" হিসাবে বিলি করছে। এই সময়ের মধ্যে প্রকাশিত বিশিষ্ট নিবন্ধগুলির মধ্যে রয়েছে থিওডোর লেভিটের " মার্কেটিং মায়োপিয়া " এবং কার্ল আর. রজার্স এবং ফ্রিটজ জে. রথলিসবার্গারের "ব্যারিয়ারস অ্যান্ড গেটওয়েস টু কমিউনিকেশন"।
১৯৮০ থেকে ২০০৯ পর্যন্ত
১৯৮০-এর দশকে, থিওডোর লেভিট হার্ভার্ড বিজনেস রিভিউ- এর সম্পাদক হন এবং ম্যাগাজিনটিকে সাধারণ পাঠকের কাছে আরও সহজলভ্য করার জন্য পরিবর্তন করেন। প্রবন্ধগুলি সংক্ষিপ্ত করা হয়েছিল এবং বিষয়গুলির বিস্তৃত পরিসর অন্তর্ভুক্ত করার জন্য পত্রিকার পরিধি প্রসারিত করা হয়েছিল। ১৯৯৪ সালে, হার্ভার্ড বিজনেস স্কুল একটি স্বাধীন সত্তা হিসাবে হার্ভার্ড বিজনেস পাবলিশিং (এইচবিপি) গঠন করে।
২০০২ সালে, প্রধান সম্পাদক সুজি ওয়েটলাউফার এবং সাবেক জেনারেল ইলেকট্রিক সিইও জ্যাক ওয়েলচের মধ্যে একটি সম্পর্কের কথা প্রকাশের পর প্রকাশনায় একটি ব্যবস্থাপনা এবং সম্পাদকীয় কর্মীদের মধ্যে বিরোধ দেখা দেয়। গবেষণা ভিত্তিক ম্যাগাজিনের জন্য একটি নিবন্ধ গবেষণা করার সময় মিসেস ওয়েটলাউফার মিঃ ওয়েলচের সাক্ষাৎকার নিচ্ছিলেন তখন দুজনের দেখা হয়েছিল। দুইজন সিনিয়র হার্ভার্ড বিজনেস রিভিউ সম্পাদক অভিযোগ করেন যে ওয়েলচের সাথে ওয়েটলাউফারের কাজ চলাকালীন একটি প্রবন্ধ নৈতিক মান ভঙ্গ করেছে এবং অফিসের একটি অন্যায্য আবহাওয়ার উল্লেখ করেছে। পদত্যাগের অল্প সময়ের মধ্যে, ওয়েটলাউফার ৪ মার্চ, ২০০২-এ অবশিষ্ট কর্মীদের দ্বারা আরও বেশি তিরস্কারের মধ্যে পদত্যাগ করেন। তিন মাস পরে, প্রকাশক, পেনেলোপ মিউজ অ্যাবারনাথিকেও জোরপূর্বক বহিষ্কার করা হয়েছিল।
২০০৬ এবং ২০০৮-এর মধ্যে, এইচপিবি বেশ কয়েকটি পুনর্গঠনের মধ্য দিয়ে গিয়েছিল। অবশেষে তিনটি বাজার-মুখী সংগঠন তৈরি করা হয় যা বর্তমানে বিদ্যমান:  হায়ার এডুকেশন , যা ব্যবসায় শিক্ষা উপকরণের জন্য কেস, নিবন্ধ এবং বইয়ের অংশ প্রকাশ করে;  কর্পোরেট লার্নিং  , যা প্রমিত অন-লাইন এবং উপযোগী অফ-লাইন নেতৃত্ব উন্নয়ন কোর্স প্রদান করে; এবং  হার্ভার্ড বিজনেস রিভিউ গ্রুপ  , যা হার্ভার্ড বিজনেস রিভিউ ম্যাগাজিন এবং এর ওয়েব কাউন্টারপার্ট (HBR.org) প্রকাশ করে এবং বই প্রকাশ করে (হার্ভার্ড বিজনেস রিভিউ প্রেস)।
পুনঃনকশা
২০০৯ সালে, এইচবিআর টাইম ম্যাগাজিনের প্রাক্তন সহকারী পরিচালক সম্পাদক আদি ইগনাশিয়াসকে এর প্রধান সম্পাদক হিসেবে নিয়ে আসে। ইগনাশিয়াস হার্ভার্ড বিজনেস রিভিউ গ্রুপের সমস্ত সম্পাদকীয় ক্রিয়াকলাপ তত্ত্বাবধান করে। যে সময়ে ইগনাশিয়াসকে নিয়োগ দেওয়া হয়েছিল, মার্কিন যুক্তরাষ্ট্র একটি অর্থনৈতিক মন্দার মধ্য দিয়ে যাচ্ছিল, কিন্তু HBR বিষয়টিকে কভার করছিল না। "বিশ্ব নতুন পদ্ধতির জন্য মরিয়া ছিল। যথারীতি ব্যবসা একটি বিশ্বাসযোগ্য প্রতিক্রিয়া ছিল না," ইগনাশিয়াস তখণ বলেছিলেন। এই সময়ের মধ্যে HBR এর প্রকাশের সময়সূচি প্রতি বছর দশ বার থেকে প্রতি বছর ছয় বার হয়।
পুনঃনকশা করা ম্যাগাজিনের অংশ হিসেবে, ইগনাশিয়াস প্রিন্ট এবং ডিজিটাল বিভাগকে আরও ঘনিষ্ঠভাবে একীভূত করার দায়িত্বে নেতৃত্ব দিয়েছিলেন এবং এইচবিআর -এর প্রতিটি সংস্করণকে একটি স্বতন্ত্র বিষয় দিয়েছিলেন, যা একাডেমিকভাবে সর্বোত্তম, তবুও বেশিরভাগই সম্পর্কহীন নিবন্ধগুলির সংগ্রহের বিপরীতে।
এইচবিআর ওয়েব ক্যাটাগরিতে বিজনেস ব্লগ/ওয়েবসাইটের জন্য ২০২০ ওয়েববি অ্যাওয়ার্ড জিতেছে।
ম্যাককিনসে পুরস্কার
১৯৫৯ সাল থেকে, ম্যাগাজিনের বার্ষিক ম্যাককিনসে অ্যাওয়ার্ড প্রতি বছর প্রকাশিত দুটি সবচেয়ে উল্লেখযোগ্য হার্ভার্ড বিজনেস রিভিউ নিবন্ধকে স্বীকৃতি দিয়েছে, যা স্বাধীন বিচারকদের একটি গ্রুপ দ্বারা নির্ধারিত হয়। অতীতের বিজয়ীদের মধ্যে রয়েছে পিটার এফ ড্রাকার, যিনি সাতবার সম্মানিত হয়েছেন; ক্লেটন এম ক্রিস্টেনসেন; থিওডোর লেভিট; মাইকেল পোর্টার; রোজাবেথ মস ক্যান্টার ; জন হ্যাগেল তৃতীয়; এবং সিকে প্রহলাদ ।
রকি পর্বতমালা
right|thumb|200px|মানচিত্রে রকি পর্বতমালার অবস্থান চিহ্নিত করা হয়েছে
লে লিংক্স
লে লিংক্স হল গিনি থেকে প্রকাশিত একটি সাপ্তাহিক ব্যঙ্গাত্মক সংবাদপত্র। পত্রিকাটির প্রতিষ্ঠাতা পরিচালক ছিলেন সোলায়মান দিয়ালো। সংবাদপত্রটি ফরাসি ব্যঙ্গাত্মক প্রকাশনা লে কানার্দ এনচেইন এর আদলে তৈরি। উইলিয়ামস সাসাইন লে লিংক্সের সম্পাদক হিসেবে কাজ করেছেন।
ডেভিড সিম্যান
ডেভিড অ্যান্ড্রু সিম্যান এমবিই (জন্ম ১৯ সেপ্টেম্বর ১৯৬৩) একজন প্রাক্তন ইংরেজ পেশাদার ফুটবলার যিনি গোলরক্ষক হিসেবে খেলতেন।
হিন্দি ভাষা
হিন্দি ভাষা(দেবনাগরী: हिन्दी, প্রতিবর্ণী: হিন্দী), অথবা আরও সঠিকভাবে আধুনিক প্রমিত হিন্দি (দেবনাগরী: मानक हिन्दी, প্রতিবর্ণী: মানাক্‌ হিন্দী), হল একটি ইন্দো-আর্য ভাষা, যা প্রধানত উত্তর ভারতে কথিত হয়। হিন্দিকে হিন্দুস্তানি ভাষার একটি প্রমিত ও সাংস্কৃতায়ন নিবন্ধন হিসেবে বর্ণনা করা হয়, যেটি নিজেই মূলত দিল্লি ও উত্তর ভারতের পার্শ্ববর্তী অঞ্চলের খারিবোলি উপভাষার উপর ভিত্তি করে গঠিত হয়েছে।  ইংরেজি ভাষার পাশাপাশি দেবনাগরী লিপিতে লিখিত হিন্দি হল ভারত সরকারের দুটি দাপ্তরিক ভাষার মধ্যে একটি। ভাষাটি ভারতের ৯ টি রাজ্য ও ৩ টি কেন্দ্রশাসিত অঞ্চলের দাপ্তরিক ভাষা এবং অন্যান্য ৩ টি রাজ্যে একটি অতিরিক্ত দাপ্তরিক ভাষা হিসাবে স্বীকৃত।   হিন্দি ভারতীয় প্রজাতন্ত্রের ২২ টি তফসিলি ভাষার মধ্যে একটি।
হিন্দি হল হিন্দি বলয় ও ক্ষুদ্রতর ব্যাপ্তিতে ভারতের অন্যান্য অংশের সংযোগস্থাপনকারী ভাষা (সাধারণত বাজার হিন্দুস্তানি বা হাফলং হিন্দির মতো একটি সরলীকৃত বা পিডগিনিসড বৈচিত্র্য)। ভারতের বাইরে, অন্যান্য বেশ কয়েকটি ভাষা সরকারিভাবে "হিন্দি" হিসাবে স্বীকৃত, কিন্তু সেই ভাষাসমূহ এখানে বর্ণিত মান্য বা প্রমিত হিন্দি ভাষাকে উল্লেখ করে না এবং পরিবর্তে আওয়াধি ও ভোজপুরির মতো অন্যান্য উপভাষা থেকে উদ্ভূত হয়েছে। এই ধরনের ভাষাসমূহের মধ্যে রয়েছে ফিজি হিন্দি, যা ফিজিতে সরকারী এবং ক্যারিবীয় হিন্দুস্তানি, যা ত্রিনিদাদ ও টোবাগো, গায়ানা এবং সুরিনামে কথিত হয়।  লিপি ও আনুষ্ঠানিক শব্দভান্ডার ছাড়াও, হিন্দুস্তানির আরেকটি স্বীকৃত নিবন্ধন প্রমিত উর্দুর সঙ্গে প্রমিত হিন্দি পারস্পরিকভাবে বোধগম্য, কারণ উভয়েরই একটি সাধারণ চলিত ভাষা ভিত্তি রয়েছে।
উৎপত্তি
হিন্দী ভাষার এর উৎপত্তি হয় দিল্লির খাড়িবুলি ভাষার সাথে আরবি, ফারসি ও তুর্কি ভাষার সংমিশ্রণে।  মুসলিম শাসন উত্তর ভারতে বিস্তৃত হওয়া শুরু করলে এর মাধ্যমে স্থানীয় ভাষায় ফার্সি শব্দ প্রবেশ শুরু হয়। হিন্দি ভাষাও খাড়িবুলি থেকে উৎপত্তি লাভ করেছে।
সময়ের প্রেক্ষিতে উর্দু একটি স্বতন্ত্র ভাষা হিসেবে ঘোষিত হলেও, প্রধান প্রধান উর্দু লেখক বৃন্দ 19তম শতকের শুরু পর্যন্ত তাদের ভাষাটিকে হিন্দি বা হিন্দভি হিসাবে উল্লেখ করতে থাকেন।
যেমন গুলাম হমদান মুসহাফি তার কবিতায় লিখেছেন: - মুসহাফি ফার্সি কো তাক পহ রাখ অব হ্যায় অশয়ার ই হিন্দবী কা রিওয়াজ
এবং মির্জা গালিবের কাদির নামা তে লেখা আছে:- হিন্দী চিড়িয়া ফ়ার্সী গুঞ্জিশ্ক হ্যায়, মেংগনী জিস কো কহেঁ ওহ পিশ্ক হ্যায়
মধ্য ইন্দো-আর্য‌ থেকে হিন্দি
অন্যান্য ইন্দো-আর্য‌ ভাষার মতো হিন্দি বৈদিক সংস্কৃতের আদিরূপ থেকে শৌরসেনি প্রাকৃত ও শৌরসেনি অপভ্রংশ হয়ে উৎপত্তিলাভ করেছে।
যেসব ধ্বনি পরিবর্তনের ফলে মধ্য ইন্দো-আর্য‌ থেকে হিন্দি ভাষা উৎপত্তিলাভ করেছে তা হলো:
হিন্দুস্থানি ভাষা
দিল্লি সালতানাত বর্তমান কালের উত্তর ভারত, পাকিস্তানের পূর্বাংশ, দক্ষিণ নেপাল ও বাংলাদেশ জুড়ে বিস্তৃত ছিল এবং এর ফলে হিন্দু ও মুসলিম সংস্কৃতির মিশ্রণ ঘটেছিল। সেই সময় প্রাচীন হিন্দি, ফার্সি‌ শব্দ দ্বারা সমৃদ্ধ হতে লাগল, যার ফলে হিন্দুস্থানি ভাষার জন্ম হয়েছিল।     ভারতের স্বাধীনতা আন্দোলনের সময় ধর্মনিরপেক্ষ হিন্দুস্থানি ভারতের জাতীয় ঐক্যের প্রতীকে পরিণত হয়েছিল  এবং এটি উত্তর ভারতীয়দের সাধারণ ভাষা হিসেবে ব্যবহৃত হতে লাগল, যা বলিউড চলচ্চিত্র ও গানে প্রতিফলিত হয়।
স্বাধীন ভারত
১৪ সেপ্টেম্বর ১৯৪৯-এ ভারতের গণপরিষদ ভারতের সরকারি ভাষা হিসেবে উর্দু ভাষার পরিবর্তে দেবনাগরী লিপিতে হিন্দি ভাষাকে গ্রহণ করেছিল।  ততক্ষণ সারা ভারত জুড়ে বিভিন্ন বুদ্ধিজীবী হিন্দির পক্ষে সওয়াল করেছিলেন, বিশেষত বেওহার রাজেন্দ্র সিংহ, হাজারি প্রসাদ দ্বিবেদী, কাকা কালেলকর, মৈথিলী শরণ গুপ্ত এবং শেঠ গোবিন্দ দাস, যাঁরা এব্যাপারে সংসদে তর্কবিতর্ক করেছিলেন। এর ফলে, বেওহার রাজেন্দ্র সিংহের ৫০তম জন্মদিনে, অর্থাৎ ১৮ সেপ্টেম্বর ১৯৪৯-এ হিন্দি সরকারি ভাষা হিসেবে গ্রহণ করা হয়েছিল। বর্তমানে এই দিনটি হিন্দি দিবস হিসেবে পালিত হয়।
ভারত
ভারতের সংবিধানের ১৭ নং অনুচ্ছেদ ভারতীয় ইউনিয়নের সরকারি ভাষা সম্বন্ধে আলোচনা করে। ৩৪৩ নং ধারায় ইউনিয়নের সরকারি ভাষা হিসেবে দেবনাগরী লিপিতে হিন্দি এবং ইংরেজির নাম উল্লেখ আছে।
এটা ভাবা হয়েছিল যে ১৯৬৫ সালের মধ্যে হিন্দি ভাষা ভারত সরকারের একমাত্র সরকারি ভাষা হবে (৩৪৪ (২) ও ৩৫১ নং ধারা অনুযায়ী), যেখানে রাজ্য সরকার তাদের পছন্দমতো ভাষায় কাজকর্ম করতে পারবে। কিন্তু, হিন্দি ভাষা চাপিয়ে দেওয়ার বিরুদ্ধে অহিন্দিভাষীরা, বিশেষত দক্ষিণ ভারতীয়রা, বিক্ষোভ শুরু করেছিল (যেমন তামিলনাড়ু রাজ্যে হিন্দি বিরোধী আন্দোলন)। এর ফলে সরকারি ভাষা আইন, ১৯৬৩ লাগু হয়েছিল এবং সমস্ত সরকারি কাজকর্মে অনির্দিষ্টকাল ধরে ইংরেজি ভাষার ব্যবহার হতে লাগল, তবে সংবিধানে কেন্দ্রীয় সরকারের হিন্দি ভাষা প্রচার করার নির্দেশিকা বজায় রাখা হয়েছে এবং এটি সরকারের পদক্ষেপে গুরুত্বপূর্ণ প্রভাব ফেলেছে।
রাজ্যস্তরে হিন্দি ভাষা উত্তরাখণ্ড, উত্তরপ্রদেশ, ছত্তিশগড়, ঝাড়খণ্ড, বিহার, মধ্যপ্রদেশ, রাজস্থান, হরিয়ানা ও হিমাচল প্রদেশ রাজ্যের সরকারি ভাষা। গুজরাতে হিন্দি ও গুজরাটি উভয়ই সরকারি ভাষা। পশ্চিমবঙ্গের যেসব মহকুমা বা সমষ্টি উন্নয়ন ব্লকের জনসংখ্যার ১০%-এর বেশি হিন্দিভাষী, সেইসব মহকুমা বা সমষ্টি উন্নয়ন ব্লকে এটি অতিরিক্ত সরকারি ভাষা। একইভাবে, হিন্দি আন্দামান ও নিকবর দ্বীপপুঞ্জ, দাদরা ও নগর হাভেলি এবং দমন ও দিউ ও দিল্লি কেন্দ্রশাসিত অঞ্চলের সরকারি ভাষা।
ফিজি
এশিয়া মহাদেশের বাইরে ফিজিতে অবধি, ভোজপুরি, ফিজীয় ও ইংরেজি ভাষার মিশ্র ভাষা প্রচলিত। ১৯৯৭ সালের ফিজির সংবিধান অনুযায়ী এটি ফিজির সরকারি ভাষা, যেখানে এটি "হিন্দুস্তানি" বলে অবিহিত করা হয়েছিল। তবে ২০১৩ সালের ফিজির সংবিধানে একে ফিজি হিন্দি বলে অবিহিত করা হয়।
সংযুক্ত আরব আমিরাত
হিন্দি আবুধাবি আমিরাতের আদালতের তৃতীয় দাপ্তরিক ভাষা। অর্থাৎ, সংযুক্ত আরব আমিরাতের ভারতীয় শ্রমিকেরা তাঁদের নিজস্ব মাতৃভাষায় দেশের শ্রমিক আদালতে অভিযোগপত্র দায়ের করতে পারেন।
লিখন পদ্ধতি
দেবনাগরী লিপিতে লেখা সাহিত্যিক বা লেখ্য হিন্দি ভাষায় সংস্কৃতের বড় প্রভাব রয়েছে। তবে ঊনবিংশ শতকের মাঝামাঝি পর্যন্ত হিন্দি ভাষা নাস্তালিক লিপির দ্বারাও ব্যাপক ভাবে লেখা হত৷
উপভাষা ও অন্যান্য ভাষার সঙ্গে সম্পর্ক
দিল্লির উত্তর ও পূর্বে প্রচলিত খাড়ি বোলি উপভাষা লেখ্য হিন্দির ভিত্তি। এছাড়া হিন্দির একটি উপভাষা ব্রজ ভাষায় ১৫শ শতক থেকে ১৭শ শতক পর্যন্ত গুরুত্বপূর্ণ সাহিত্য রচিত হয়। হিন্দির অন্যান্য গুরুত্বপূর্ণ উপভাষার মধ্যে আওয়াধি, বাঘেলি, ছত্তিশগড়ি, বুন্দেলি ও কনৌজি অন্যতম। তবে ছত্তিসগড়ি,ভোজপুরি সহ অন্যান্য স্বতন্ত্র ভাষাকে এটি রাজনৈতিকভাবে আগ্রাসনের শিকার করেছে।
ব্যাকরণ
হিন্দি ভাষার বিভক্তি ব্যবস্থা সংস্কৃতের তুলনায় সরল। বিভক্তির তুলনায় অনুসর্গই বেশি ব্যবহৃত হয়। হিন্দিতে দুইটি ব্যাকরণিক লিঙ্গ রয়েছে (গুজরাটি ও মারাঠিতে লিঙ্গের সংখ্যা তিন)। ক্রিয়াগুলোতেও বিভক্তির জটিলতা কম।
সাহিত্য
হিন্দি সাহিত্য চারটি প্রধান ভাগে বিভক্ত: ভক্তি (কবিরদাস), শৃণগার (কেশব, বিহারী), বিগাথা ও আধুনিক।
রামকৃষ্ণ মিশন বালকাশ্রম উচ্চ বিদ্যালয়
প্রতিষ্ঠার ইতিহাস
১৯৪৩ এর বাংলা দুর্ভিক্ষের সময় ১ সেপ্টেম্বর ১৯৪৪ তারিখে মাত্র ৩৭ জন অনাথ শিশুকে নিয়ে স্বামী পুণ্যানন্দজী মহারাজ বালকাশ্রমের যাত্রা শুরু করেন।
বর্তমান অবস্থা
বর্তমানে এটি পশ্চিমবঙ্গ ভারতের অন্যতম সেরা বিদ্যালয় প্রতিবছর এখান থেকে বহু ছাত্র বিভিন্ন পরীক্ষায় সেরা সাফল্য দেখিয়ে বিদ্যালয়কে গৌরবান্বিত করেছে। জাতীয় স্তরে সর্বভারতীয় মেডিকেল প্রবেশিকা পরীক্ষা, জেইই-মেইন, জেইই-অ্যাডভান্সড, কেভিপিওয়াই পরীক্ষায় ছাত্রদের অসামান্য সাফল্য দেখা গিয়েছে। এছাড়া আইএসআই প্রভৃতি পরীক্ষায় ছাত্রদের প্রদর্শন দুর্দান্ত।
পাকিস্তানের ইসলামি অর্থনীতি
পাকিস্তানে ‘ইসলামীকরণ’-এর ব্যানারের আওতাধীন প্রস্তাবিত অর্থনৈতিক নীতিগুলোর মধ্যে রয়েছে যাকাত (গরীবের হক), ‍ঊশর (ফসলের উপর যাকাত) এর উপর নির্বাহী আদেশ জারিকরণ, কিছু বিচারবিভাগীয় পরিবর্তন যা দরিদ্রদের মাঝে ভূমি পূনর্বণ্টনে সহায়তা করে এবং সম্ভবত সবচেয়ে গুরুত্বপূর্ণ হলো সুদ পরিহারকরণ। পাকিস্তানি শাসকদের মধ্যে জেনারেল মুহাম্মদ জিয়া-উল-হক ই ইসলামীকরণের সর্বপ্রথম সূচনাকারী- যিনি ১৯৭৮ সালে (জিয়া এবং তার সমর্থকদের ভাষ্যমতে) পাকিস্তানি আইনকে শরীয়াহ আইন এর নীতিমালায় স্থাপন করতে কর্মসূচি হাতে নেন।
ধারণা করা হয়, ১৯৭৭ সালের শেষ দিকে এবং তার শাসনামলে সম্পন্ন করা এই কর্মসূচী ইসলামী সক্রিয়তাবাদের উত্থান এবং জিয়া'র পূর্বসূরি প্রধানমন্ত্রী জুলফিকার আলী ভুট্টো র নীতির সাথে সম্পর্কিত সমস্যা ও বিতর্কের জন্ম দেয়। জিয়ার এ কর্মসূচীর উদ্দেশ্য ছিল ঋণ এবং সিকিউরিটিজগুলির উপর ‘সুদের অভিশাপ’ দূর করা, এবং ‘সুদ মুক্ত অর্থনীতি’ প্রতিষ্ঠা করা। ১৯৮০ সালের ১লা জানুয়ারী, সরকারি বাণিজ্যিক ব্যাংকগুলিতে প্রায় 7,000 সুদ মুক্ত কাউন্টার খোলা হয়, যা ইসলামিক ব্যাংকিংয়ের ক্ষেত্রে মুসলিম বিশ্বের দেশগুলোর মধ্যে পাকিস্তানকে প্রথম স্থনে নিয়ে যায়।
যাই হোক, ১৯৮৪ সালের ইসলামীকরণ গণভোট এর মাধ্যমে জনগণের সমর্থন (এবং অন্যান্য ইসলামপন্থী নীতিমালা) সত্ত্বেও কার্যক্রমটির প্রাথমিক অর্জন ও সাফল্য বিবেচনায় এটি আন্তর্জাতিক লক্ষ্য অর্জনে এবং অন্যান্য প্রধান আন্তর্জাতিক ব্যাংকগুলির সাথে বাণিজ্যিক মিথস্ক্রিয়া পূরণে ব্যর্থ হয়। জিয়া’র অধ্যাদেশ ও ঘোষণাপত্রগুলি সুদ পরিশোধের অ্যাকাউন্টগুলি নিষিদ্ধ করেনি বলে ইসলামপন্থী কর্মীরাও অসন্তুষ্ঠ ছিল।
জিয়া’র উত্তরসূরীরা ইসলামীকরণের প্রয়াসে অতটা সক্রিয় ছিল না। রক্ষণশীল প্রধানমন্ত্রী নওয়াজ শরীফ প্রকাশ্যে ইসলামীকরণকে সমর্থন করেছিলেন বটে, তবে তার অর্থনৈতিক নীতিগুলি বেসরকারিকরণ ও অর্থনৈতিক উদারীকরণ এর দিকেই দৃষ্টি নিবদ্ধ করেছিল। অনেক পাকিস্তানি অর্থনীতিবিদ এবং ব্যবসায়ীরা এটা চিন্তা করতেন যে পাকিস্তানকে জোরপূর্বক ইসলামিক অর্থনীতির দেশে পরিণত করার প্রচেষ্টা “দেশের জন্য অর্থনৈতিক, রাজনৈতিক ও সামাজিক ধংসাত্মক ক্ষতির কারণ হবে।” যদিও স্টেইট ব্যাংক অফ পাকিস্তানের গভর্নর ইশরাত হোসাইনের মতো অন্যান্যরা পশ্চিমা রীতিভিত্তক ইসলামপন্থার ভয়কে ‘অযৌক্তিক’ বলে অভিহিত করেছিলেন। যদিও পারভেজ মোশাররফ সরকার ক্ষমতায় আসার পর কয়েকজন সক্রিয় কর্মী বিচারককে অবসর নিতে চাপ দিয়েছিলেন, তারপরও সুপ্রিম কোর্ট এর শরিয়া আপিল বেঞ্চে অন্তর্ভুক্ত  কর্মীসহ জিয়া কর্তৃক সৃস্ট ইসলামী আদালতের প্রচেষ্টার মাধ্যমে ইসলামীকরণ অব্যাহত ছিল।
ইতিহাস এবং পটভূমি
বিশেষ করে মুসলমানদের জন্য নির্মিত রাষ্ট্র হিসাবে পাকিস্তানে, সেই দেশটিকে আরও ব্যাপকভাবে ইসলামীকরণের পক্ষপাতি এবং বিশেষ করে রিবা (ঋণের স্বার্থ হিসাবে সংজ্ঞায়িত) নির্মূল করার পক্ষপাতি বিপুলসংখ্যক ইসলামী কর্মী রয়েছে। কিন্তু দেশটির প্রভাবশালী অবস্থানে ইসলামী আধুনিকতাবাদী ও ধর্মনিরপেক্ষতাবাদীরাও রয়েছে এবং অর্থনীতিবিদ ফায়সাল খান  এর মতে সেখানে সম্মানিত উলামার ফতোয়া দ্বারা সমর্থিত ‘মুসলমানদের রীতিনীতি এবং প্রথা যা নিম্নহারের সুদ কে গ্রহণযোগ্য এবং রিবা কে সুদ হিসেবে ধরা হয় না’ সমর্থনকারী প্রজন্মও রয়েছে। এমনকি পাকিস্তানের  স্বপ্নদ্রষ্টা আল্লামা ইকবাল (মুফাক্কির-ই-পাকিস্তান) উল্লেখ করেন যে ভারতের মুসলিম অধ্যুষিত  মুক্তাঞ্চলগুলি (Princely State) আধুনিক ব্যাংকিংকে সীমিত করেনি বা সুদ মুক্ত আর্থিক লেনদেনের মতো কিছু ইসলামী ধারণা চাপিয়ে দেওয়ার চেষ্টা করেনি। এর ফলে ইসলামীকরণের প্রেরণা পাকিস্তানের ইতিহাসে সর্বত্র জুড়ে ছড়িয়ে পড়ে। যখন দেশভাগ, ১৯৭৭ সালের নিজাম-ই-মুস্তফা আন্দোলন এবং ২০০০ সালের পর মৌলবাদীদের উত্থানের এর মতো ধর্মীয় উপাদানগুলির মাথাচাড়া দিয়ে ওঠে তখন ইসলামীকরণের ধারণাটা শক্তিশালী হয়ে ওঠে। অন্য সময়ে সেটা  কেবলমাত্র মৌখিক আশ্বাসপ্রদানের পর্যায়েই ছিল মাওলানা মওদুদী এবং অন্যান্য ইসলামি বিশেষজ্ঞরা পাকিস্তানকে ‘নতুন মদিনা’ বানানোর আশা করেছিলেন যা বিংশ শতাব্দীতে ইসলামি বিশ্বের পথপ্রদর্শক হয়ে উঠবে। তারা আশা করেছিলেন পাকিস্তান হবে একটি গবেষণাগার যেখানে নতুন ইসলামী পূনর্জাগরণের জন্য ইসলামী আধুনিকত্বের পরীক্ষা-নিরীক্ষা সফলভাবে পরিচালিত হবে।
আশরাফ কুরেইশি এবং সাইয়েদ আবুল আ'লা মওদুদী ছিলেন ইসলামী ব্যাংকিং এর দু’জন অগ্রণী তাত্ত্বিক, যারা প্রচার করেছিলেন যে ‍কুরআনে বর্নিত রিবা’ই হল সুদ যা মুসলমানদের জন্য নিষিদ্ধ এবং 1940 সালে বর্তমান ইসলামী ব্যাংকিং ও অর্থ সংস্থার ভিত্তি স্থাপন হয়েছিল দক্ষিণ এশিয়ায়। (মওদুদী পাকিস্তানে চলে যান যেখানে তিনি একজন প্রভাবশালী ইসলামপন্থী নেতা হয়েছিলেন)। ফিসাল খানের মতে,  ‘ইসলামী ব্যাংকিং’ এর তাত্ত্বিক ও অনুশীলনকারীদের মধ্যে সাধারণভাবে  দক্ষিণ এশীয়দের এবং বিশেষকরে পাকিস্তানিদের সবার ওপরে গণ্য করা হয়। পারস্য উপসাগর জুড়ে ইসলামী ব্যাংক ও আর্থিক প্রতিষ্ঠানগুলিতে কথক থেকে পর্ষদকক্ষ পর্যন্ত সর্বস্তরে  পাকিস্তনীদের পাওয়া যায়।"
পাকিস্তানের ১৯৫৬ সালের সংবিধানের ২৮ অনুচ্ছেদটি যত দ্রুত সম্ভব রিবা(সুদ) কে নির্মূল করার আহ্বান জানায়। ১৯৫৬ সালের সংবিধান নীতির নীতিগুলিতে সুদ বিলুপ্ত হওয়া উচিত বলে মত প্রদান করেছিল। ১৯৭৩ সালের সংবিধানে অনুরূপ বিধান পাওয়া যায়। রাষ্ট্রীয় মদদে পরিচালিত কাউন্সিল অব ইসলামিক আইডিওলজি (সিআইআই) নামে পরিচিত উপদেষ্টা সংস্থা ১৯৬৯ সালে ঘোষণা করে যে পাকিস্তানের ব্যাংকিং ব্যবস্থা "মৌলিকভাবে রিবা ভিত্তিক" এবং সর্বসম্মতিক্রমে এর নির্মূলের আহ্বান জানায়।
১৯৭০ এর দশকের মাঝামাঝি ও শেষের দিকের সময়টা ছিল পাকিস্তানসহ সমগ্র মুসলিম বিশ্বে ইসলামী পুণর্জাগরণের সময়। জিয়ার পূর্বসূরি, বামপন্থী প্রধানমন্ত্রী জুলফিকার আলী ভুট্টো জাতীয়করণ ও ভূমি সংস্কার কর্মসূচীর বিরোধিতা এবং অর্থনৈতিক মন্দা র মতো কিছু অর্থনৈতিক সমস্যার মুখোমুখি হন। ১৯৭৬ এবং ১৯৭৭ সালে ভুট্টোর নীতিমালার শক্তিশালীবিরোধীরা 'নিযাম-ই-মুস্তফা' (রসুল এর শাসন) তথা ইসলামী পুনর্জাগণের ব্যানারে এক কাতারে চলে আসে। তারা প্রচার করেছিলেন- শরিয়াহ আইন ভিত্তিক ইসলামী রাষ্ট্র প্রতিষ্ঠার মাধ্যমে ন্যায়বিচার ফিরে আসবে। ইসলামের প্রথম দিকে ইসলামের নবী হযরত মুহাম্মাদ (স) মুসলিম শাসন প্রতিষ্ঠা করে যে সফলতা পেয়েছিলেন তাও ফিরে আসবে। রাস্তায় ইসলামীকরণের জোয়ারকে দমন করার প্রচেষ্টা হিসেবে ভুট্টোও ইসলামীকরণের আহ্বান জানান । এর অংশ হিসেবে তিনি নাইটক্লাব, ঘৌড়দৌড় এবং মুসলিম কর্তৃক মদ্যপান ও মদ বিক্রি নিষিদ্ধ করেন। ভুট্টোর পাকিস্তান পিপলস পার্টি(পিপিপি) এবং বিরোধী দল পাকিস্তান ন্যাশনাল অ্যালায়েন্স এর মধ্যে দ্বন্দ্ব,  রাস্তায় রাস্তায় বিক্ষােভ, প্রাণহানী ও সম্পদহানীর কারণে ১৯৭৭ সালে জিয়া কর্তৃক এক সামরিক অভ্যুত্থানে জুলফিকার আলী ভুট্টোর পতন ঘটে। ক্ষমতায় আসার পর জিয়া ‘নিযাম-ই- মুস্তফা’ কার্যকর করার ক্ষেত্রে প্রতিশ্রুতিবদ্ধ ছিলেন যা  ব্রিটিশদের কাছথেকে উত্তরাধিকারসূত্রে পাওয়া পাকিস্তানের মূলত ধর্মনিরপেক্ষ আইনের উল্লেখযোগ্য পরিবর্তন ঘটায়।
এই অভ্যুত্থানের দু'বছরেরও কম সময় পরে, পাকিস্তানের শিয়া প্রতিবেশী দেশ ইরানে একটি অতি অপ্রত্যাশিত ইসলামি বিপ্লব ঘটে যায় যা দেশটির পশ্চিমা পন্থী অর্থনৈতিকভাবে সুগঠিত,ধর্মনিরপেক্ষ রাজতন্ত্র কে উৎখাত করে দেয়। নতুন স্বঘোষিত বিপ্লবী ইসলামী প্রজাতন্ত্র ইরান ইসলামকে টিকিয়ে রাখা ও সমৃদ্ধ করার জন্য এবং এই মতবাদকে অন্যান্য মুসলিম রাজ্যে ছড়িয়ে দেওয়ার প্রয়োজনে ইসলামী শরিয়া আইনের প্রয়োজনীয়তায় বিশ্বাসী ছিল। অবশ্য ইসলামী পুনর্জাগণের অংশ হিসেবে, এই বিপ্লবটি ইসলামী বিশ্বের নেতৃত্বের প্রশ্নে বিপ্লবী শিয়া ইরানকে তার আদর্শিক ও ভূ-রাজনৈতিক প্রতিদ্বন্দ্বী ওয়াহাবিবাদী রাজতান্ত্রিক দেশ সৌদি আরব এর বিরোদ্ধে দাঁড় করিয়ে ইসলামী বিশ্বে একটি নতুন দ্বন্দ্ব সৃস্টি করেছিল। অন্যদিকে গরীব এবং প্রধানত সুন্নি দেশ হিসাবে, পাকিস্তান পেট্রোলিয়াম-রফতানীকারক দেশ সৌদি আরবের সাথে ঘনিষ্ঠ সম্পর্কে জড়িত ছিল যেখানে বহু পাকিস্তানি অতিথি শ্রমিককে সৌদি আরব নিয়োগ দিয়েছে। প্রভাব খাটানোর এই প্রতিযোগিতা মুসলিম দেশগুলির অর্থনৈতিক নীতিসহ অনেক বিষয়কে ক্ষতিগ্রস্ত করে।
নীতি ও অসুবিধাসমূহ
প্রথম পাঁচ বছরে এর সাফল্য সত্ত্বেও, অনেকগুলো স্পষ্ট কারণেই ইসলামীকরণ কর্মসূচিটি ভেঙে পড়ে, এবং আবারও অর্থনৈতিক  স্থবিরতা শুরু হয় যা দেশের সম্পদসমূহ গ্রাস করে, পাশাপাশি নতুন অর্থনৈতিক ব্যবস্থায় অনেক প্রযুক্তিগত ও বৈজ্ঞানিক সমস্যা দেখা দেয় যে সামরিক সরকার এবং জিয়া- উল হক নিজেই সমাধান করতে সক্ষম হননি। প্রধানমন্ত্রী মোহাম্মদ খান জুনেজো এর নতুন নির্বাচিত কিন্তু টেক্নোক্রেট সরকার শরিয়া বিলের নতুন এবং আরও কঠোর সংস্করণটি পাস করতে অস্বীকৃতি জানায়। জিয়া হঠাৎ করেই ১৯৯৮ সালের ২৯ শে মে এ সরকারকে বাতিল করে দেন এবং পরদিন বিলীন সংসদকে, দুর্নীতি, আইনশৃঙ্খলার অবনতি,অর্থনীতির অব্যবস্থাপনা ও ইসলামীকরণের ধীরগতির জন্য  অভিযুক্ত করে।
রিবা নিষিদ্ধ করণ, ইসলামী ব্যাংকিং এর প্রস্তুতি
জেনারেল জিয়া ঘোষণা করেছিলেন যে (১ জুলাই ১৯৭৯ সালে কার্যক)'জাতীয় বিনিয়োগ ট্রাস্ট', 'হাউজ বিল্ডিং ফাইনান্স কর্পোরেশন' এবং 'ইনভেস্টমেন্ট কর্পোরেশন অফ পাকিস্তান' সম্পর্কিত বিষয়গুলি লাভ-লোকসান ভাগাভাগি পদ্ধতি(পিএলএস) অবলম্বনের মাধ্যমে সুদমুক্ত ভিত্তিতে পরিচালিত হবে। ১৯৮০ সালের ১ জানুয়ারি তিনি জাতীয় টেলিভিশনে উপস্থিত হয়ে একটি 'লাভ ও লোকসান শেয়ারিং সিস্টেম' প্রবর্তন করার ঘোষণা দেন, যা অ্যাকাউন্টধারীদের ব্যাংকের লোকসান ও লাভ ভাগভাগি করে নিতে হয়।
১৯৮০ সালে Council of Islamic Ideology(CII) সুদ নির্মূল করার জন্য 'বিস্তারিত ও সুদূরপ্রসারী সংস্কার' সহ একটি প্রতিবেদন জারি করে। সামরিক সরকার অধ্যাপক খুরশিদ আহমদ এর নেতৃত্বে ইসলামী পণ্ডিত এবং অর্থনীতিবিদদের ইসলামী অর্থায়ন সম্পর্কিত আইন সংকলনের জন্য নিযুক্ত করেছিল। জিয়ার সরকার সংস্থাটির প্রতিবেদনে সাড়া দিয়ে পাকিস্তানের পাঁচটি রাষ্ট্রীয় ব্যাংকের সুদবাহী সঞ্চয়ী অ্যাকাউন্টগুলিকে (সুদমুক্ত) 'লাভ-লোকসান ভাগাভাগি' একাউন্টে রূপদান করে। মুদারাবা বা মুশারাকা নীতিমালার ভিত্তিতে অর্থায়ন-প্রকল্প অবলম্বন করার জন্য সরকার এসব ব্যাংকগুলোকে উৎসাহিত করে।
তবে এই ইসলামীকরণ নীতিগুলি সুদ প্রদানকারী অ্যাকাউন্টগুলিতে নিষেধাজ্ঞা আরোপ করেনি এবং বেশিরভাগ ক্ষেত্রে পাকিস্তানি ব্যাংকগুলি স্থির সুদের হারযুক্ত অ্যাকাউন্ট নিবেদন করতে থাকে। উদাহরণস্বরূপ, মেয়াদী আমানতের ক্ষেত্রে, ব্যাংকগুলি 'মুনাফার প্রত্যাশিত হার' দিয়ে 'সুদের হার' শব্দযুগলটি প্রতিস্থাপন করে এবং সুদ ভিত্তিক আমানতের পুরো ব্যবস্থাটি অক্ষত রাখে।
জেনারেল জিয়ার দ্বারা প্রতিষ্ঠিত ফেডারেল শরীয়া আদালত (এফএসসি) যখন - অন্যান্য বিষয়গুলির মধ্যে বিদ্যমান আইনগুলি পরীক্ষা করে দেখে এবং যেগুলি শরিয়া আইন মেনে চলেন না সেগুলোকে ঝেড়ে ফেলে । যেহেতু এ ধরনের  সুদ প্রদানকারী হিসাবগুলো বন্ধ করার উপায় ছিল, তাই ​​জিয়া সংবিধানে একটি অনুচ্ছেদ তৈরি করেছিলেন (২০৩খ) যা বিশেষত ফেডারেল শরীয়া আদালতের(এফএসসি)এখতিয়ার থেকে 'আর্থিক আইন বা কর এবং ফি আদায় বা অবকাশ সম্পর্কিত বা বীমা বা ব্যাংকিং অনুশীলন ও প্রক্রিয়া সংক্রান্ত যেকোন আইন' সরিয়ে দেওয়া হয়েছিল। সরকার নিষেধাজ্ঞা প্রত্যাহার করাকে উপযুক্ত বলে মনে করে।
অধিকন্তু, জিয়া-উল-হকএর মৃত্যুর পরে, এই কর্মসূচি তার দীর্ঘসময়ের বিরোধী প্রধানমন্ত্রী বেনজির ভুট্টো দ্বারা উপেক্ষিত হয়েছিল, এবং জিয়ার মিত্র নওয়াজ শরীফ জিডিপি প্রবৃদ্ধির হার ত্বরান্বিত করার জন্য একটি দ্বিগুণ তীব্র কর্মসূচি, বেসরকারীকরণ কর্মসূচি এবং অর্থনৈতিক উদারীকরণ কর্মসূচি চালু করেছিলেন। তার পাশাপাশি অর্থনীতিকে পশ্চিমা অর্থনৈতিক ব্যবস্থায় ফিরিয়ে আনেন
এই বাধা কাটিয়ে উঠতে, ইসলামী কর্মীরা নিম্নোক্ত জায়গাগুলোতে কাজ করে যানঃ